CELEX: 32004R2221
Language: mt
Date: 2004-12-22 00:00:00
Title: 2221/2004/KE: Regolament tal-Kummissjoni (KE) Nru 2221/2004 tat- 22 ta' Diċembru 2004 li jistabbilixxi l-allokazzjoni ta' liċenzji tal-esportazzjoni għall-ġobon li għandu jiġi esportat għall-Istati Uniti tal-Amerika fl-2005 skont ċerti kwoti tal-GATT

15.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               66
            
         REGOLAMENT TAL-KUMMISSJONI (KE) Nru 2221/2004
   tat-22 ta' Diċembru 2004
   li jistabbilixxi l-allokazzjoni ta' liċenzji tal-esportazzjoni għall-ġobon li għandu jiġi esportat għall-Istati Uniti tal-Amerika fl-2005 skont ċerti kwoti tal-GATT
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunitajiet Ewropej,
   Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1), u b'mod partikolari l-Artikolu 30 tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 1847/2004 (2) jiftaħ il-proċedura għall-allokazzjoni tal-liċenzji tal-esportazzjoni għall-ġobon lill-Istati Uniti tal-Amerika fl-2005 li jaqgħu taħt ċerti kwoti tal-GATT.
            
         
               (2)
            
            
               L-Artikolu 20(3) tar-Regolament tal-Kummissjoni (KE) Nru 174/1999 tas-26 ta' Jannar 1999 li jistabbilixxi regoli dettaljati speċjali għall-applikazzjoni tar-Regolament tal-Kunsill (KEE) Nru 804/68 dwar liċenzji ta’ esportazzjoni u rifużjonijiet ta’ esportazzjoni fil-każ ta’ ħalib u prodotti tal-ħalib (3), jistabbilixxi l-kriterji li għandhom jiġu applikati għall-allokazzjoni ta' liċenzji proviżorji fejn l-applikazzjoni għal dawk il-liċenzji huma ppreżentati skont il-kwantità tal-prodotti f'eċċess ta' waħda mill-kwoti relevanti għas-sena fil-kwistjoni. Wara t-tkabbir tal-Komunità fl-1 ta' Mejju 2004, l-Artikolu 20(3) tar-Regolament (KE) Nru 174/1999 jipprovdi wkoll miżuri tranżizzjonali skont dawk il-kriterji għas-sena 2005.
            
         
               (3)
            
            
               Id-domanda għal-liċenzji ta' esportazzjoni għal ċerti kwoti u gruppi ta' prodotti wriet żieda sinifikanti u teċċedi, kultant bil-wisq, il-kwantitajiet disponibbli. Dan jista' jwassal għal tnaqqis sostanzjali fil-kwantitajiet allokati għal kull applikant, b'hekk tonqos l-effiċjenza u effikaċja tal-iskema. Barra minn hekk, jekk il-kwantitajiet allokati lil kull operatur ikunu żgħar ħafna, l-esperjenza wrietna li jkun hemm riskju ta' xi operatur li ma jkunx kapaċi, f'ċirkustanzi bħal dawn, li jissodisfa l-obbligu ta' esportazzjoni b'konsegwenza ta' nuqqas ta' sigurtà.
            
         
               (4)
            
            
               Sabiex nittrattaw dik il-problema, ikun xieraq li tiġi applikata taħlita tat-tliet kriterji msemmija fl-ewwel subparagrafu tal-Artikolu 20(3) tar-Regolament (KE) Nru 174/1999, waqt li jitqiesu l-miżuri tranżizzjonali disponibbli. Skont il-punti (a) u (b) ta' dak is-subparagrafu, il-liċenzji għandhom jiġu allokati bi preferenza għal applikanti li kienu diġa jaħdmu fl-Istati Uniti tal-Amerika, li l-importaturi nnominati tagħhom ikunu sussidjarji u li kienu esportaw kwantità ta' prodotti kkonċernati għal dik id-destinazzjoni fil-passat. Barra minn hekk, tnaqqis koeffiċjenti għandu japplika skont punt (c) ta' dak is-subparagrafu.
            
         
               (5)
            
            
               F'każ ta' gruppi ta' prodotti u ta' kwoti li għalihom l-applikazzjonijiet ippreżentati huma għal kwantitajiet inqas minn dawk disponibbli, ikun xieraq, skont l-Artikolu 20(5) tar-Regolament (KE) Nru 174/1999, li l-kwantitajiet li jifdal jiġu offruti biex jiġu allokati lill-applikanti proporzjonalment għall-kwantitajiet li jkunu applikaw għalihom. L-allokazzjoni ta' kwantitajiet żejda bħal dawn issir bil-kundizzjoni li l-operatur interessat jagħmel talba u jippreżenta garanzija.
            
         
               (6)
            
            
               Fid-dawl tal-iskadenza ffissata għall-implimentazzjoni ta' din il-proċedura, kif imniżżla fir-Regolament (KE) Nru 1847/2004, dan ir-Regolament għandu japplika mill-aktar fis possibli.
            
         
               (7)
            
            
               [Il-miżuri mniżżlin fir-Regolament huma skont l-opinjoni tal-Kumitat ta' Ġestjoni għall-Ħalib u Prodotti tal-Ħalib]
            
         ADOTTAT DAN IR-REGOLAMENT:
   Artikolu 1
   1.   L-applikazzjonijiet għal-liċenzji proviżjonali ta' esportazzjoni ippreżentati skont ir-Regolament (KE) Nru 1847/2004 rigward il-gruppi ta' prodotti u ta' kwoti identifikati minn Tokjo-16, -16, -17, -18-20 u l-Urugwaj-21, Tokjo-25 u l-Urugwaj-25 fil-kolonna 3 tal-Anness ta' dan ir-Regolament għandhom jiġu aċċettati, suġġetti għall-applikazzjoni tal-koeffiċjenti tal-allokazzjoni mniżżla fil-kolonna 5 ta' dak l-Anness, meta jkunu ppreżentati minn:
   
               —
            
            
               l-applikanti li juru li esportaw għall-Istati Uniti tal-Amerika tal-prodotti in kwistjoni matul għall-anqas sena mit-tliet snin preċedenti u li l-importaturi nnominati tiegħu huma sussidjarji, jew
            
         
               —
            
            
               applikanti li l-importaturi nnominati tagħhom jitqiesu bħala sussidjarji skont punt (b) tat-tieni subparagrafu tal-Artikolu 20(3) tar-Regolament (KE) Nru 174/1999.
            
         L-applikazzjonijiet imsemmija fl-ewwel subparagrafu għandhom jiġu aċċettati, suġġetti għall-applikazzjoni tal-koeffiċjenti tal-allokazzjoni mniżżla fil-kolonna 6 tal-Anness, meta jiġu ppreżentati minn:
   
               —
            
            
               applikanti oħra li mhux imsemmijin fl-ewwel subparagrafu, li juru li esportaw għall-Istati Uniti tal-Amerika il-prodotti in kwistjoni matul kull sena mit-tliet snin preċedenti, jew
            
         
               —
            
            
               applikanti li dwarhom ma jkunx hemm bżonn ġabra storika ta' eżekuzzjoni, skont punt (a) tat-tieni subparagrafu tal-Artikolu 20(3) tar-Regolament (KE) l-importaturi nnominati jitqiesu bħala sussidjarji skont punt (b) tat-tieni subparagrafu tal-Artikolu 20(3) tar-Regolament (KE) Nru 174/1999.
            
         L-applikazzjonijiet imsemmija fl-ewwel subparagrafu għandhom jiġu mwarrba meta jiġu ppreżentati minn applikanti oħra li mhux imsemmijin fl-ewwel u fit-tieni subparagrafi.
   2.   Jekk il-kwantità allokata li tirriżulta mill-applikazzjoni tal-paragrafu 1 tkun anqas minn 2 tunnellati, l-applikanti jistgħu jirtiraw l-applikazzjoni tagħhom. F'każijiet bħal dawn, għandhom jinnotifikaw l-awtoritajiet kompetenti fi żmien 5 ijiem tax-xogħol mid-dħul fis-seħħ ta' dan ir-Regolament fejn fil-każ isir rilaxx immedjat tal-garanzija.
   L-awtorità kompetenti għandha tinnotifika lill-Kummissjoni fi żmien 8 ijiem tax-xogħol mid-dħul fis-seħħ ta' dan ir-Regolament, bil-kwantità li għaliha jkunu ġew irtirati l-applikazzjonijiet u li għaliha jkun sar rilaxx tal-garanzija.
   Artikolu 2
   L-applikazzjonijiet għall-liċenzji proviżjonali ta' esportazzjoni ppreżentati skont ir-Regolament (KE) Nru. 1847/2004 skont il-grupp tal-prodott u l-kwoti identifikati permezz ta' Tokjo-22 u l-Urugwaj-22 fil-kolonna 3 tal-Anness ta' dan ir-Regolament, għandhom jintlaqgħu għall-kwantitajiet rikjesti.
   Fuq applikazzjoni oħra min-negozjant fi żmien 10 t'ijiem tax-xogħol mid-dħul fis-seħħ ta' dan ir-Regolament u suġġett għall-preżentazzjoni tas-sigurtà applikabbli, liċenzji proviżjonali ta' esportazzjoni jistgħu jinħarġu għall-kwantitajiet oħra suġġetti għall-applikazzjoni tal-koeffiċjent ta’ allokazzjoni mniżżel fil-kolonna 7 tal-Anness.
   Artikolu 3
   Dan ir-Regolament għandu jidħol fis-seħħ fl-istess ġurnata tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri.
      Magħmul fi Brussell, 22 ta' Diċembru 2004.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 160, 26 6 1999, p. 48. Ir-Regolament kif emendat l-aħħar mir-Regolament tal-Kummissjoni (KE) Nru 186/2004 (ĠU L 29, 3.2. 2004, p. 6)
   
      (2)  ĠU L 322, 23 10 2004, p. 19.
   
      (3)  ĠU L 20, 27 1 1999, p. 8. Ir-Regolament kif emendat l-aħħar mir-Regolament tal-Kummissjoni (KE) Nru 1846/2004 (ĠU L 322, 23.10. 2004, p. 16)
   
      ANNESS
      
                  Identifikazzjoni tal-grupp skont in-Noti Addizzjonali f'Kapitolu 4 tal-Iskeda tat-Tariffi Armonizzati tal-Istati Uniti tal-Amerika
               
               
                  Identifikazzjoni tal-grupp u l-kwota
               
               
                  Kwantità disponibbli għall-2005 (t)
               
               
                  Koeffiċjent ta‘ allokazzjoni li hemm provdut dwarhu fl-Artikolu 1(1)
               
               
                  Koeffiċjent ta‘ allokazzjoni li hemm provdut dwarhu fl-Artikolu 2(1)
               
            
                  Nota Nru
               
               
                  Grupp
               
               
                  L-ewwel subparagrafu
               
               
                  It-tieni subparagrafu
               
            
                  (1)
               
               
                  (2)
               
               
                  (3)
               
               
                  (4)
               
               
                  (5)
               
               
                  (6)
               
               
                  (7)
               
            
                  16
               
               
                  Mhux speċifikament ipprovdut dwarhu (NSPF)
               
               
                  Tokjo-16
               
               
                  908,877 
               
               
                  0,1328738 
               
               
                  0,0442913 
               
               
                  —
               
            
                  L-Urugwaj-16
               
               
                  3 446,000 
               
               
                  0,1194816 
               
               
                  0,0398272 
               
               
                  —
               
            
                  17
               
               
                  Tat-tursin (Blue Mould)
               
               
                  L-Urugwaj-16
               
               
                  350,000 
               
               
                  0,1534639 
               
               
                  0,0511546 
               
               
                  —
               
            
                  18
               
               
                  Ċeddar
               
               
                  L-Urugwaj-18
               
               
                  1 050,000 
               
               
                  0,8344371 
               
               
                  0,2781457 
               
               
                  —
               
            
                  20
               
               
                  Edam/Gouda
               
               
                  L-Urugwaj-20
               
               
                  1 100,000 
               
               
                  0,1843369 
               
               
                  0,0614456 
               
               
                  —
               
            
                  21
               
               
                  Tat-tip Taljan
               
               
                  L-Urugwaj-21
               
               
                  2 025,000 
               
               
                  0,1447704 
               
               
                  0,0482568 
               
               
                  —
               
            
                  22
               
               
                  Ġobon Żvizzeru jew Emmenthaler mingħajr il-formazzjoni tal-għajn
               
               
                  Tokjo-22
               
               
                  393,006 
               
               
                   
               
               
                   
               
               
                  1,1930821 
               
            
                  L-Urugwaj-22
               
               
                  380,000 
               
               
                   
               
               
                   
               
               
                  1,2500000 
               
            
                  25
               
               
                  Ġobon Żvizzeru jew Emmenthaler bil-formazzjoni tal-għajn
               
               
                  Tokjo-25
               
               
                  4 003,172 
               
               
                  0,3713669 
               
               
                  0,1237890 
               
               
                   
               
            
                  L-Urugwaj-25
               
               
                  2 420,000 
               
               
                  0,3198238 
               
               
                  0,1066079 
               
               
                  —